
Nr. SC 2014 – 
REFERAT

privind aprobarea Studiului de Fezabilitate pentru obiectivul de investiţie
,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”
Sectorul studiat este situat în zona centrală a municipiului Timișoara, în interiorul careului format din străzile oituz, Popa Șapcă, Penitenciar și zona de blocuri de pe Calea Aradului. Obiectivul principal al investiției îl constituie realizarea a două străzi principale, respectiv utilitățile aferente acestora, care vor deserrvi clădirile existente și viitoare de pe platforma noului Campus Universitar Oituz.

O stradă parcurge terenul pe direcția est-vest, racordându-se pe partea estică la strada Popa Șapcă, iar la partea vestică la strada Intrarea Doinei (Strada 1) cu o lungime de 276m. A doua stradă este amplasată pe direcția nord-sud racordându-se la sud la strada Oituz, iar la nord la Strada 1(Strada 2), cu o lungime de 169m.  Cele două străzi vor fi de categoria a-3-a, cu un carosabil de 7,00m lățime. Pentru circulația pietonală vor fi prevăzute trotuare.
Pe ambele străzi sunt prevăzute lucrări hidroedilitare: alimentare cu apă potabilă și tehnologică, canalizare menajeră și pluvială

Studiului de Fezabilitate pentru obiectivul de investiţie ,, Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”, a fost pus la dispoziţie de către Universitatea de Vest Timișoara. fiind elaborat de SC SELLM SRL, Timișoara.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz” este estimată, conform devizului general al investiţiei, la 4.413,083mii lei (inclusiv TVA), respectiv 1.011,178 mii Euro (1 euro = 4,3643 lei la data de 11.03.2013).
Durata de realizare pentru execuţia lucrărilor proiectate este estimată la 6 luni.

Având în vedere cele prezentate propunem aprobarea studiului de fezabilitate şi realizarea investiţiei ”Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”.

